Νγκουγιέν Ταν Ντουνγκ

Ο Νγκουγέν Ταν Ντουνγκεπίσης γνωστός και ως Ba Dũng, Dũng ο Τρίτος, ως αποτέλεσμα του πώς ονομάζεται στο Νότιο Βιετνάμ, όπου οι άνθρωποι αναφέρουν τη σειρά του προσώπου ανάλογα με την ιεραρχία του στην οικογένεια- στην περίπτωση αυτή ο Ντουνγκ είναι το δεύτερο παιδί των γονιών του (/ŋwiʔən˧˥ tən˧˥ zuʔŋ˧˥/, 1949-) είναι πολιτικός από το Βιετνάμ και πρωθυπουργός της ασιατικής χώρας από τις 27 Ιουνίου 2006 έως τις 7 Απριλίου 2016.

 Βιογραφία 
 Πρώτα χρόνια και εκπαίδευση 
Γεννήθηκε στην επαρχία Κα Μάου (Cà Mau) του Νοτίου Βιετνάμ στις 17 Νοεμβρίου 1949. Το 1961 έγινε μέλος της στρατιωτικής πτέρυγας του Εθνικού Απελευθερωτικού Μετώπου του Νοτίου Βιετνάμ. Εργάστηκε ως γιατρός και ως νοσοκόμος. Κατά τον Πόλεμο του Βιετνάμ τραυματίστηκε τέσσερις φορές. Απέκτησε πτυχίο μπάτσελορ στις Νομικές Επιστήμες μετά το τέλος του πολέμου.

Έγινε μέλος του Κομμουνιστικού Κόμματος της χώρας στις 10 Ιουνίου του 1967. Στη συνέχεια υπηρέτησε ως μαχητής του στρατού και εξελέγη μέλος του Πολιτιμπιρό στο όγδοο, ένατο και στο δέκατο συνέδριο του κόμματος.Nhan Dan, "Nguyen Tan Dung elected new Prime Minister" , 27 Ιουνίου 2006.
Το 1997-2006 ήταν αντιπρόεδρος της κυβέρνησης. Από το 1998 έως το 1999 υπηρέτησε ως διοικητής της Κρατικής Τράπεζας του Βιετνάμ.

 Πρωθυπουργία 
Έγινε πρωθυπουργός στις 27 Ιουνίου του 2006, οπότε και ο διορισμός του εγκρίθηκε από την Εθνοσυνέλευση της χώρας. Τον διόρισε ο προκάτοχός του, Φα Βαν Κάι, ο οποίος αποσύρθηκε. Ο Ντουνγκ είναι σήμερα 4ος στην ιεραρχία του Κομμουνιστικού Κόμματος του Βιετνάμ.

Είναι ο πρώτος ανώτερος κομμουνιστής ηγέτης του Βιετνάμ που γεννήθηκε μετά την Επανάσταση του Αυγούστου το 1945 και ο νεότερος σε ηλικία πρωθυπουργός του Βιετνάμ, σε ηλικία 57 ετών.

Επανεξελέγη στις 25 Ιουλίου του 2007. Στις 26 Ιουλίου 2011 επανεξελέγη πρωθυπουργός με ποσοστό 94%. , VN's Prime Minister re-elected, 26 Ιουλίου 2011.

 Παραπομπές 

Κατηγορία:Πρωθυπουργοί του Βιετνάμ